b"\n_START_ARTICLE_\nMeSH\n_START_PARAGRAPH_\nMeSH (Medical Subject Headings) er en tesaurus, et system for emneord og emnekoder for bibliografisk indeksering, katalogisering og genfinding af referencer, tidsskriftsartikler, b\xc3\xb8ger og anden litteratur inden for biomedicinsk og sundhedsrelateret litteratur. Tidligere blev MeSH udgivet \xc3\xa5rligt i en trykt udgave; det oph\xc3\xb8rte 2007, og MeSH er nu frit tilg\xc3\xa6ngelig via MeSH Database. Den f\xc3\xb8rste udgave kom 1954 under titlen Subject Heading Authority List. I 2011 var der 26.142 MeSH-termer._NEWLINE_Det er det amerikanske National Library of Medicine (NLM) som har udviklet systemet og som opdaterer det. Mesh bruges som emneordsregister i Medline, PubMed, SveMed+, Cochrane Library, af WHO og i det norske BIBSYS Ask. MeSH er opbygget hierarkisk med over- og underordnede termer, og dette henvises ofte til som 'tr\xc3\xa6er'. Hver MeSH-term kan optr\xc3\xa6de i flere hierarkiske tr\xc3\xa6er, da de kan have flere overordnede termer. I MeSH-databasen findes en kort definition af begrebet, henvisninger til relaterede poster, en liste synonymer og n\xc3\xa6sten-synonymer, og det \xc3\xa5r termen blev introduceret som MeSH-term."